procesaur/Wiki.mk huggingface dataset:
S/2015 (136472) 1

S/2015 (136472) 1 (или MK2) — единствената позната месечина на џуџестата планета Макемаке. Се проценува дека има пречник од 175 км (за претпоставено албедо од 4 %) и голема полуоска од барем 21.000 км од Макемаке. Нејзиниот орбитален период изнесува ≥ 12 дена (најмалите вредности се за кружна орбита; вистинската занесеност е непозната). Забележана е во текот на април 2015 г. со помош на Широкоаголната камера 3 на вселенскиот телескоп „Хабл“, а окритието е објавено на 26 април 2016 г.
Макемаке и се најмалку познати од големите заднептунци. Откривањето на MK2 и подоцнежните набљудувања во 2018 г. овозможуваат да се утврди масата на Макемаке, со што ќе може да се осознае нејзината густина и други особености.
1 Набљудувања
Според првичните проучувања на сликите, MK2 има отсјајност слична на дрвениот јаглен, што ја прави крајно темо тело. Ова делува неочекувано бидејќи Макемаке е второ тело по сјајност во Кајперовиот Појас. Една претпоставка за ова е дека гравитацијата не е доволно силна за да го спречи ослободувањето на сјајните, но испарливи мразови под дејство на топлината од далечното Сонце.
Според Алекс Паркер, раководителот на научната екипа во Југозападниот истражувачки институт од Тексас, сликите направени при откривањето на MK2 покажуваат дека неговата орбита е свртена со работ кон земските опсерватории. Ова значително го отежнува забележувањето на месечината бидејќи таа станува тешко видлива во блесокот на Макемаке, покрај темината на самата нејзина површина. Ако се утврди дека орбитата е кружна, ова би значело дека телото настанало во ударен настан далечното минато; доколку е елиптична, тогаш телото е зафатено подоцна.
Јас Марина (патека)

Патеката Јас Марина (арапски: حلبة مرسى ياس) — дом на Големата награда на Абу Даби. Кружницата била дизајнирана од Херман Тилке, и се наоѓа на островот Јас, на околу 30 минути од главниот град на ОАЕ, Абу Даби. Јас Марина е втора патека во Формула 1 на Блискиот Исток, а првата е во Бахреин. За службено отворање на патеката бил одржан дводневен тест на Серијата Азија на ГП2, кој бил одржан една недела пред Големата награда на Абу Даби во 2009 година. Исто така, била домаќин на настанот за отворање на австралиските серии V8 Суперкарс , Јас V8 400, во февруари 2010 година. Надвор од моторспорт, кружницата била искористена за последната фаза од воведната велосипедска трка на Трката Абу Даби во 2015 година. Пистата има дозвола од прв степен на ФИА.
1 Дизајн
Дваесет и еден свијок се превиткува преку островот Јас во близина на брегот на Абу Даби, поминувајќи го пристаништето и преку Yas Hotel Abu Dhabi дизајниран од страна на архитектите со седиште во Њујорк, Хани Рашид и Лиз Ен Кутур на Asymptote Architecture со впечатлив фасадно-осветлувачки дизајн на Рохиер фан дер Хејде, и терајќи се низ неколку долги правци и тесни агли.
Пристанишно заснованиот развој вклучува забавен парк, воден парк, како и станбени површини, хотели и плажи.
Колото има пет трибински места (Главна трибина, Западна трибина, Северна трибина, Јужна трибина и Пристанишна тривина (наречена и Поддршна)) и дел од нејзиниот излез на питната линија водејќи под патеката. Исто така, сместена е и екипната зграда зад питната зградата, медија центар, патеката за на право и ВИП кулата. Дополнително, една од површините со втор круг води под Западната трибина.
2 Галерија
3 Поврзано
* Голема награда на Абу Даби
* Формула 1
* Список на патеки во Формула 1
Киро Павловски - Жонглер

Киро Трпев Павловски - Жонглер ( во — во ) — македонски партизан, борец за слобода на Македонија и учесник во НОВ.
1 Животопис
Завршил само основно училиште. Подоцна се доселил во населбата Ханриево западно од Скопје. Заедно со својот брат Боро, стапил во организирана борба против окупаторот. На 5 септември 1944 година, станал борец на Дванаесеттата македонска ударна бригада. Бил распореден во третата чета на првиот баталјон. Се истакнал како мошне скромен и искрен другар, дисциплиниран и примерен борец. Бил учесник во борбите против балистите на Водно и Треска, во борбите против Германците на железничките и други сообраќајници, како и во уличните борби за ослободувањето на Скопје. Тешките услови и непрекинатото војување против непријателот, биле причина тешко да оболи и во јануари 1945 година починал од последиците од болеста.
2 Наводи
Таласа (месечина)

Таласа (или Нептун IV) — една од месечините на планетата Нептун, втора по внатрешност. Наречена е по морската божица Таласа, ќерка на Етер и Хемера во старогрчката митологија.
1 Откривање
Месечината е откриена извесно време пред средината на септември 1989 г. анализирајќи ги сликите направени од вселенската сонда „Војаџер 2“. Првично ја добила привремената ознака S/1989 N 5. Откритието е објавено на 29 септември 1989 г. и споменува „25 кадри направени во текот на 11 дена“, што значи дека е откриена некаде пред 18 септември. Именувана е на 16 септември 1991 г.
2 Физички особености
Таласа има неправилен облик. Веројатно е дека е сочинета од збировит отпад насобран од парчињата останати од првобитните Нептунови месечини, кои се избиени од растројувањата на Тритон набргу по зафатот на таа месечина во мошне занесена првична орбита. Има приближен облик на диск, што е необично за неправилно тело.
3 Орбита
Бидејќи орбитата на Таласа се наоѓа под полупречникот на Нептуновата синхрона орбита, таа е во постепено оди навнатре со вртложно движење под дејство на плимно забавување и со време може да се судри со атмосферата на планетата, или пак да се раздроби во планетарен прстен откако ќе ја премине нејзината Рошова граница под влијание на плимно растегање. За релативно кратко време, раширениот отпад може да ја засегне орбитата на месечината Деспина.
Таласа тековно е во орбитална резонанција 69:73 со највнатрешната месечина на Нептун, Најада, во „танц на избегнување“. Кружејќи околу планетата, понаклонетата Најада успешно ја одминува Таласа двапати озгора и двапати оздола, во циклус кој се повторува на секои ~21,5 Земјини денови. Двете месечини се одминуваат на меѓусебно растојание од 3.540 км. Иако нивните орбитални полупречници се разликуваат за само 1.850 км, Најада прави замав ~2.800 км над или под орбиталната рамнина на Таласа при најголемата приближеност. Така, оваа резонанција, како многу такви орбитални соодноси, ги стабилизира орбитите со тоа што наметнува најголема можна одделеност при сврзување. Сепак, она што е необично е улогата во ова избегнување на Најадиниот орбитален наклон од речиси 5° во состојба на минимални занесености.
Панче Павловски

Панче Цветков Павловски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во сиромашно семејство. Во септември 1944 година стапил во Шеснаесеттата македонска ударна бригада, со која учествувал во сите борби против балистичките банди. Бил учесник во битките кај селата Бањани - Горњане против балистите дојдени од Косово и против германските моторизирзни колони во Качаничката Клисура. Во завршните борби против балистите, на 8 ноември 1944 година, загинал кај селото Чучер. Неговите останки биле пренесени и закопани во родното село Раштак.
2 Наводи
Никче Павчев

Никче Перов Павчев ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно семејство и успеал да заврши само основно училиште. Се занимавал со земјоделство и сточарство. Служел во кралската југословенска војска и имал чин наредник. Неговото село го помагал Првиот скопски партизански одред. Со доаѓањето на Шеснаесеттата македонска ударна бригада во септември 1944 година на овој терен, стапил во нејзините редови. Станал командир на вод и се покажал како способен старешина. Со водот и својот баталјон водел борби против балистите на билото на Скопска Црна Гора и со успех го задржувал напредувањето на балистичките банди да продрат во селата на Скопска Црна Гора. Во една од борбите кај селото Црешево, загинал во месноста Бошево, во октомври 1944 година. Неговите останки биле пренесени и закопани во селските гробишта во Бањане.
2 Наводи
Васка Петкова

Васка Милошева Петкова ( во — во ) — македонски партизан, борец за слобода на Македонија и учесник во НОВ.
1 Животопис
Израснал во сиромашно семејство. По завршувањето на основното училиште, го продолжила своето образование во кумановската гимназија. а подоцна во Учителското училиште во Скопје. Како одлична ученичка, таа покажала голем интерес и наклоност за читање на марксистичка книжевност. Се дружела со напредната младина. Учествувала во разни дејствија за помош на партизаните. Пред завршувањето на учебната година, и самата станала борец на Третата македонска ударна бригада. Во борбите се покажала како цврст борец и со тоа станала мошне сакана од страна на соборците. Била примена и за член на КПЈ и поставена за политички комесар на чета. На 20 октомври 1944 година, била учесник во крвавата борба против побројните балисти и Германци, на реката Треска. Во оваа борба била тешко ранета и заробена. Како заробеничка бил подложена на нечовечки измачувања и малтретирања. Балистичките банди ја носеле како плен низ Тетово и Гостивар и ја малтретирале пред народот. Од тешката рана и ѕверското мачење, кон крајот на октомври 1944 година, Васка починала.
2 Наводи
Борис Паровски

Борис Јованчев Паровски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно семејство. Завршил основно училиште, по што се занимавал со земјоделство и чување на добиток. Како симпатизер на народноослободителната борба од август 1944 година бил кypир на заднинската организација во Булачани и околните села. На 7 септември 1944 година стапил во Шеснаесеттата македонска ударна бригада. Со неа учествувал во повеќе борби против балистите и Германците на падините на Скопска Црна Гора. По ослободувањето на Скопје, како курир на Штабот, паднал од еден воен камион и тешко се повредил. Бил пренесен во Воената болница во Скопје каде подлегнал на повредите. Бил закопан на скопските гробишта во Бутел.
2 Поврзано
* Благоја Паровски
* Србин Паровски
3 Наводи
Раде Петковиќ

Раде Тома Петковиќ ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од земјоделско семејство. По завршувањето на основното училиште, тој се занимавал со земјоделство. Како симпатизер на народноослободителното движење, материјално ги помагал партизанските единици. Во август 1944 година стапил во третата чета на третиот баталјон на Осмата прешевска бригада. Со бригадата тргнал на борбен марш кон Скопје. Патем учествувал во тешките борби против балистите кај Лојане и други места. На 23 септември 1944 година, по жестоката борба против балистите кај селото Рудинци (Руѓинце), бригадата конечно се пробила на Скопска Црна Гора. Но, во таа борба, Раде бил погоден од непријателски куршум и загинал. Бил закопан на позицијата каде што загинал.
2 Наводи
Благоја Паровски

Благоја Јованчев Паровски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно семејство. Завршил основно училиште, а потоа се занимавал со земјоделство. Како симпатизер на народноослободителната борба, на 12 септември 1944 година стапил во Шеснаесеттата македонска ударна бригада. Со неа учествувал во сите борби против балистичките банди и Германците на падините на Скопска Црна Гора. Непосредно пред завршните операции за ослободувањето на Скопје, на патот за Качаник, во една борба против Германците бил тешко ранет. Од таму бил пренесен во партизанската болница во Љубанци каде подлегнал на раните. Бил закопан во селските гробишта во Булачани.
2 Поврзано
* Борис Паровски
* Србин Паровски
3 Наводи
Жан II Ерусалимски

Жан II Ерусалимски (1259 или околу 1267 &#x2013; 20 мај 1285 година во Никозија) ― најстариот син на Иго III Кипарски и Изабела Ибелинска. Тој го наследил својот татко како крал на Кипар (како Жан I) на 24 март и бил крунисан во Свеата Софија, Никозија на 11 мај 1284 година. На неговото наследување како крал на Ерусалим се спротивставил Карло I Неаполски, кој исто така го нарушил наследството на неговиот татко. Жан починал следната година на 20 мај, никогаш не се оженил и не оставил деца. Тој бил погребан во црквата Свети Димитрија или според некои Свтеа Софија, во Никозија. Според некои автори тој бил отруен од неговите браќа, од кои едниот, Анри II, го наследил во Кипар и Ерусалим.
Здружение на бизнис жени (Македонија)

Здружението на бизнис жени — здружение во Македонија. Здружението било основано на 26 јули 2010 година во Скопје. Здружението на бизнис жени е специфичен и компетентен партнер во дијалогот со Владата, невладините организации, и приватниот сектор, кој придонесува за социјалниот и економскиот развој, ставајќи посебен акцент на женското претприемништво како фактор на економски раст. Здружението игра водечка улога во организирањето на дијалогот и соработката помеѓу бизнис жените, со цел да се поддржат и да се промовираат женските претприемачи во Македонија и во регионот.
1 Историјат
Здружението на бизнис жени било официјално основано во јули 2010 година како невладина организација која активно работи на унапредување и зајакнување на женското претприемништво во земјата и во регионот.
Како краен резултат на препознавање и унапредување на активностите на здружението, била создадена Национална стратегија за женското претприемништво во Република Македонија, изработена во соработка со Министерството за економија на Република Македонија, донесена од Владата во декември 2018 година.
2 Активности
Градење на капацитет на невладин сектор за јакнење и застапување на жеското претприемништво. Здружението активно работи на консултантсво, менторство и едукација за развој на претприемништвото кај жените. здружението е основач на Националната платформа за женско претприемништво.
3 Визија
Женското претприемништво како посебна гранка за економски развој во приватниот сектор како и во државните институции и здруженија, не е јасно претпознатливо. Здружението на бизнис жени – Македонија со текот на времето, преку многу активности придонесува женското претприемништво да биде признаено како посебен ентитет за зајакнување на економијата во земјата.
Власто Петковски

Власто Димков Петковски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во сиромашно семејство. Завршил основно училиште, а потоа се занимавал со земјоделство. На 26 август 1944 година стапил во борбените редови на Третата македонска ударна бригада. Бил учесник во сите нејзини борби. На 20 октомври 1944 година, учествувал во крвавата борба на бригадата кај селото Шишево, Скопско. Бригадата во ноќните часови успешно ја преминала реката Треска, извршил пробив на балистичките положби, и преминувајќи на нејзината лева страна успешно се спротивставил на побројните балисти. Но, под силниот германски артилериски оган, бригадата била принудена да се повлече. Во таа жестока борба, Власто го изгубил својот живот.
2 Наводи
Стојан Петковски

Стојан Димков Петковски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во сиромашно селско семејство. Завршил основно училиште, а потоа се занимавал со земјоделство. Бил мобилизиран во окупаторската фашистичка бугарска војска. По капитулацијата на Бугарија стапил во Единаесеттата македонска ударна бригада. Со бригадата учествувал во борбите против непријателот. Подоцна станал борец на Третата македонска ударна бригада. Се покажал како мошне храбар борец. Бил поставен за десетар. На неговата десетина и се доверувале мошне одговорни борбени задачи. На 20 октомври 1944 година, со бригадата учествувал во борбата на реката Треска. Во таа битка Германците им дале голема помош на балистите и бригадата била принудена под мошне тешки услови да се повлече. Во оваа борба, Стојан го изгубил својот живот.
2 Наводи
Љубе Димчев Петковски

Љубе Димчев Петковски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во средноимотно селско семејство. Завршил основно училиште, а потоа се занимавал со земјоделство. На 10 август 1944 година, тој стапил во борбените редови на Третата македонска ударна бригада. Учествувал во низа жестоки борби против непријателот. Посебно успешни борби бригадата водела на велешкиот и кумановскиот терен. На 20 октомври 1944 година учествувал во борбата против балистите и Германците кај хидроцентралата Матка. На овој терен побројниот балистички непријател помогнат од страна на германските единици со тешко оружје, ја принудиле бригадата времено да се повлече. Во таа тешка битка, го изгубил својот живот.
2 Наводи
Религии во Европа

Религијата во Европа има големо влијание врз денешното општество, уметност, култура, филозофија и право. Најголемата религија во Европа е христијанството, но нерелигиозноста и практичната секуларизација се силни. Три земји во Југоисточна Европа имаат муслиманско мнозинство. Античките европски религии вклучувале почит кон божества како што е Зевс. Постојат современите движења за заживување на овие религии, како хетенизмот, родноверието, Ромува, друидизмот, вика и други. Помали религии се дармиските религии, јудаизмот и некои источноазиски религии, кои се најзастапени во Велика Британија, Франција и Калмикија.
Малку е познато за праисториската религија на неолитска Европа. Религијата во бронзеното и железното време во Европа како и на други места била претежно политеистичка (античка грчка религија, античка римска религија, баскиска митологија, финско паганство, келтски политеизам, германско паганство, итн.)
Римската Империја официјално го прифатила христијанството во 380 г. За време на раниот среден век, поголемиот дел од Европа поминал низ христијанизација, процес што во суштина завршува со христијанизацијата на Скандинавија во доцниот средниот век. Поимот „Европа“ и „Западен свет“ е тесно поврзан со идејата за „христијански свет“, а многумина го сметаат христијанството за обединувачко верување кое го создало европски идентитет, особено откако христијанството на Блискиот Исток било маргинализирано со подемот на исламот од 8 век. Овој судир ги предизвикал крстоносните војни, кои иако воено неуспешни, сепак биле важен чекор во појавата на европскиот идентитет заснован на религијата. Покрај тоа, традициите на народната религија продолжиле, главно независни од институционалната религија или догматската теологија.
Големиот раскол од 11 век и реформацијата во 16 век го разделуваат христијанскиот свет во непријателски фракции, а по просветителството на18 век, атеизмот и агностицизмот се рашируваат низ целиот континент. Ориентализмот од 19 век придонел за одредена популаризација на хиндуизмот и будизмот, а 20 век носи зголемен синкретизам, Њу ејџ и најразлични нови религиозни движења разведувајќи ја духовноста од наследените традиции за многу Европејци. Во последно време се забележува зголемена секуларизација и верски плурализам.
Борис Ефремов Петковски

Борис Ефремов Петковски ( во — во ) — македонски партизан, борец за слобода на Македонија и учесник во НОВ.
1 Животопис
За време на окупацијата се вклучил во подготовките за оружено востание против окупаторот. Често бил прогонуван од бугарската фашистичка полиција. На неколкупати бил вршен претрес, во неговата куќа. Во редовите на Третата македонска ударна бригада стапил во 1944 година. Во бригадата бил поставен за телефонист. Поверените задачи ги извршувал со успех. Кога не бил ангажиран покрај телефонскиот апарат, заедно со другите соборци се борел со оружје против непријателот. Бил учесник во повеќе борби на својата бригада против окупаторската буrарска фашистичка војска и полиција, Германците и балистите. Загинал на 3 декември 1944 година во селото Раштак, Скопско.
2 Наводи
Драгомир Петковски

Драгомир Младенов Петковски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во сиромашно селско семејство. Завршил основно училиште, а потоа се занимавал со земјоделство. Бил мобилизиран во бугарската војска, но чекал погоден момент за да избега од неа и да им се приклучи на партизаните. Во 1944 годнна, му се укажал погоден момент и избегал од Враца каде што се наоѓала неговата единица и на 6 септември истата година, стапил во Третата македонска ударна бригада. Во борбените акции како пушкомитралезец бил бестрашен и важел за одличен стрелец. Учествувал во борбите кај Велес, Идризово и други места. Кон крајот на октомври 1944 година, бил учесник во крвавата борба против балистите и Германците во околината на селото Шишево. Со својот пушкомитралез, тој успеал да уништи голем број балисти, но тешко бил ранет во левото колено. И покрај тешките рани, тој се борел сè додека имал муниција, до последните минути од неговиот живот.
2 Наводи
Бранко Петковски

Бранко Стојанов Петковски ( во — во ) — македонски партизан, борец за слобода на Македонија и учесник во НОВ.
1 Животопис
Се преселил во Скопје и работел како општ работник. Во периодот на окупацијата учествувал во извршувањето на диверзантските акции против окупаторот, како и во низа други акции организирани од скопските младинци. Есента 1944 година, стапил во борбените редови во Дванаесеттата македонска ударна бригада. Бил учесник во борбите против балистите во околината на Скопје. Како пушкомитралезец се истакнал со својата храброст. На 13 ноември 1944 година учествувал во уличните борби за ослободувањето на Скопје. При заземањето на зградата на бившото учителско училиште, загинал. Во оваа борба биле заробени 86 германски војници.
2 Наводи
Миле Петровски

Миле Петровски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од многу сиромашно семејство. Завршил основно училиште, а потоа работел во противпожарната чета во Скопје. Од 1944 година организирано работел за целите на НОВ. Бил член на ударните групи во градот. Собирал податоци за окупаторските сили и ги испраќал на народноослободителните бригади. Собирал исто така оружје, муниција и други материјали. Учествувал во префрлувањето на шест руски заробеници од градот во Дванаесеттата македонска ударна бригада. Во есента 1944 година и самиот стапил во редовите на Дванаесеттата македонска ударна бригада, со која учествувал во борбите против балистите на Водно и покрај реката Треска. На 13 ноември 1944 година учествувал и во борбите за ослободувањето на Скопје. Храбро загинал при заземањето на укрепеното училиште „''Гоце Делчев“'', каде била заробени поголема група германски војници.
2 Наводи
Шовељ Пешевски - Шољо

Шовељ Пешевски - Шољо ( во — во ) — македонски партизан, борец за слобода на Македонија и учесник во НОВ.
1 Животопис
Израснал во сиромашно семејство. Се занимавал со земјоделство и чување добиток. Поради лошите материјални услови, бил принуден да стане слуга кај побогати соселани. Како осумнаесет годишен младинец се приклучил кон народноослободителното движење. Есента 1944 година, стапил во борбените редови на Третата македонска ударна бригада. Во нејзин состав учествувал во борбите против германските и бугарските фашистички окупатори кај Страцин, Лојане, Ристовац и Велес. Во една битка против балистите во близината на селото Крушопек, загинал на 20 октомври 1944 година.
2 Наводи
Димче Петровски - Три

Димче Стефанов Петровски - Три ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште, а потоа изучил занает. Работел како бравар. Уште пред војната бил меѓу напредните работници, учествувајќи во штрајковите и низа други акции организирани од страна на работничката класа. Летото 1944 година стапил во редовите на ударните групи и дејствувал на теренот на Скопје. Во тоа време диверзантските групи играле мошне значајна улога во борбата против окупаторот. Ѝ припаѓал на ударната група составена од три доброволци. Оттука го добил и прекарот ''Три''. Постојано учествувал во уништување на германски камиони, магацини и резервоари за бензин, минирање на воени објекти, сечење на телефонски линии и слично. Покрај извршените акции, ударните групи секојдневно испраќале известувања за германските сили до народнослободителните единици што дејствувале во близина на Скопје. На 13 ноември, кога бил извршен нападот за ослободување на Скопје, водел групи борци на укрепените германски пунктови и бил активен учесник во борбите. Во таква борба кај скопската железничка станица, храбро загинал пред хотелот „''Пелистер“''.
2 Наводи
Јордан Петровски

Јордан Трајков Петровски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во сиромашно работничко семејство. Неговите родители, по потекло Македонци од Ќустендил се преселиле во Куманово, каде го продолжил натамошното образование во кумановската гимназија. Се дружел и соработувал со напредната средношколска младина, под чие влијание станал голем симпатизер на НОВ. Во јули 1944 година со група напредни младинци заминал во НОВ и станал борец на Третата македонска ударна бригада. Бил распореден за пушкомитралезец во вториот баталјон. Учествувал во борбите во близина на Табановце, Ристовац и на други места. Бил учесник во борбите против Германците и балистите во околината на Треска и за ослободувањето на Велес. На 13 ноември 1944 година храбро загинал, во уличните борби за ослободувањето на Скопје.
2 Наводи
Ангеле Петрушевски

Ангеле Младенов Петрушевски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно семејство. Завршил основно училиште, а потоа изучил занает. Работел како шапкар. Бргу се вклучил во подготовките за оружено востание и во таа насока активно учествувал во собирањето на материјална и друга помош за партизаните. Во септември 1944 година стапил во Шеснаесеттата македонска ударна бригада. Учествувал во сите борби на бригадата против балистичките сили, како и во ноќните акции против моторизирани германски колони во Качаничката Клисура. Во октомври 1944 година, во последните борби против балистите загинал над селото Горњане.
2 Наводи
Александар Пешиќ - Гара

Александар Стојко Пешиќ - Гара ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно селско семејство. По завршувањето на основното училиште работел како овчар. Како и многумина други негови соселани, бил симпатизер на НОВ. На 20 август 1944 година стапил во редовите на Третата македонска ударна бригада. Учествувал во повеќе нејзини борби. Се покажал како бестрашен борец. На 20 октомври 1944 година, учествувал во големата борба против балистите и германците во реонот на Треска. Во оваа борба се борел храбро, сè додека не бил смртно погоден од непријателот.
2 Наводи
Димче Петрушевски

Димче Стојанов Петрушевски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од работничко семејство. По завршувањето на основното училиште изучил занает. Работел како бравар. Во 1944 година се вклучил во организираната борба против окупаторот. Во септември истата година станал борец на Дванаесеттата македонска ударна бригада. Учествувал во сите борби на бригадата против балистите во околината на Скопје, како и во акциите против германските моторизирани колони на сообраќајниците. Дал придонес и во ослободувањето на родниот град. По ослободувањето на Скопје, учествувал во разбивањето на силни балистички банди во околината на Скопје. На 17 ноември 1944 година, во борбите за ослободувањето на Тетово, храбро загинал при блокадата на градот и во акцијата за разоружување на балистите, совесно вршејќи ја доверената задача.
2 Наводи
Диме Пигулов

Диме Тодоров Пигулов ( во — во ) — македонски партизан, борец за слобода на Македонија и учесник во НОВ.
1 Животопис
Израснал во селско семејство. Завршил основно училиште, а потоа се занимавал со земјоделство. Во 1944 година во неговото село пристигнале две народноослободителни бригади од Србија. Тој како и многу други соселани и младинци од соседните села, им се придружиле во моментот кога од сите нив во Кучевиште бил формирана Шеснаесеттата македонска ударна бригада. Потем во состав на истата учествувал во секојдневните борби против балистите, кои доаѓале од Косово и ги напаѓале нивните села. Во една таква борба кај Чучерски Рид - Горни Забел, го изгубил својот живот. Бил закопан на селските гробишта.
2 Наводи
Тетовскиот говор

''„Тетовскиот говор - Енциклопедиски речник и граматика на тетовскиот градски говор со етнолошки и историски осврти“'' ― прва сеопфатна и детална енциклопедија која го опфаќа тетовскиот говор како преодна зона помеѓу вратничкиот говор северно од него и гостиварскиот говор јужно од него. Посебен осврт се дава на градскиот тетовски говор преку најдетално негово досега претставување на граматиката и богат речник со дури 9169 одредници богато поткрепени со етнолошки прикази, историски податоци, фотографии, врамени текстови, карти и графикони.
Објавена е во 2020 година од авторот и долгогодишен истражувач на тетовското минато Дарко Гавровски. Гавровски е автор и на енциклопедијата „Тетовски древности - Полог од праисторијата до 7 век н.е. со посебен осврт на тетовскиот крај“ објавена во 2009.
1 Содржина на енциклопедијата
* Кои се најстарите објави на народниот говор од Тетовско. Сите најстари објавени народни песни и текстови на тетовски говор.
* Поделба на говорите во Полог, со детална мапа и анализа со споредба помеѓу 71 изоглосна црта меѓу различните типови говор
* Детална граматика и анализа на фонетски и морфолошки одлики на тетовскиот градски говор
* Прв речник на тетовскиот градски говор каде се покриени 9169 одредници
* Одредниците во речникот се со етимологија на зборот, објаснување, честота на користење во последните 100 години и поврзаност со етнолошки и историски моменти кои се однесуваат на тој збор со вел да се начне во целоснатапоширока  културолошка смисла на зборот
2 Технички детали
Ова дело е плод на децениско истражување на авторот на скоро 650 страни богат материјал, во голем Б5 формат (16,5 х 23,5 см) поддржан со:
* 3 карти целосно изработени од авторот и за прв пат публикувани овде, и особено за првпат објавена карта со градските топоними во Тетово
* Над 30 врамени текстови (text box-ови) со посебен осврт за одредени одредници
* над 350 фотографии
* над 300 фусноти со детална анализа на севкупниот материјал, но и над 2000 белешки за извори каде се споменуваат одредници.
* посебен индекс (тематски показател) каде голем дел на одредници се групирани по теми за истражување
* резиме на книгата на англиски јазик.
* за издавање на книгата користени се преку 650 наслови на книги, стручна периодика, компакт дискови, интернет страни, необјавена граѓа– сите тие детално прочешлани и буквално сè што се однесува на Тетовско - е поместено во оваа книга.
* Книгата е во луксузно енциклопедиско издание во боја и тврд повез
3 Наводи
Гамов каталог

Гамов каталог (|Gum catalog) — астрономски каталог на 84 оддавни маглини на јужното небо. Составен е од австралискиот астроном Колин Стенли Гам (1924-1960) во опсерваторијата Маунт Стромло кај Канбера користејќи широкоаголна фотографија. Гам ја објавил својата работа во 1955 г. во трудот наречен „Студија на расеаните јужни H-алфа маглини“ (''A study of diffuse southern H-alpha nebulae'') во која се претставува каталогот од 84 маглини и маглински склопови. Слични каталози се Шарплесовиот и RCW, и многу Гамови објекти се присутни и во нив. Меѓутоа, RCW и Гамовиот претежно ја покриваат јужната полутопка (каде е сместена „Маунт Стромло“).
Гамовата Маглина е наречена по Гам, кој ја открил како Гам 12; претставува оддавна маглина во соѕвездијата Едро и Крма.
1 Примери
Ознака Име Слика Имиња и ознаки
Гам 4, NGC 2359, Торов Шлем, Гам 4, Шарплес 298, NGC 2359
Гам 15, RCW 32, Гам 15, Ѕвездородна област
Гам 16, Остаток од супернова во Едро, Гам 16, Остаток од супернова во Едро
Гам 20, RCW 36, RCW 36
Гам 29, RCW 49, Гам 29, RCW 49
Гам 60, NGC 6302, Sh2-6, NGC 6302, Бубачка,
Гам 64, NGC 6334, ESO 392-EN 009, Шарплес 8, RCW 127, Гам 64, NGC 6334
Гам 66, NGC 6357, Sh2-11, NGC 6357, RCW 131, Гам 66, Војна и Мир
Гам 72, Лагуна, Sh2 25, RCW 146, Гам 72, Месје 8
Гам 76, Триделна Маглина, Sh2 30, M20, NGC 6514, RCW 147, Гам 76
Гам 81, Омега, Омега, M17, NGC 6618, Лебед, Шарплес 45, RCW 160, Гам 81
Гам 83, Орел, Sh2 49, Месје 16, NGC 6611, RCW 165, Гам 83
2 Список
*Гам 1
*Гам 2
*Гам 3
*Гам 4
*Гам 5
*Гам 6
*Гам 7
*Гам 8
*Гам 9
*Гам 10
*Гам 12
*Гам 13
*Гам 14
*Гам 15
*Гам 16
*Гам 17
*Гам 18
*Гам 19
*Гам 20
*Гам 21
*Гам 22
*Гам 23
*Гам 24
*Гам 25
*Гам 26
*Гам 27
*Гам 28
*Гам 29
*Гам 30
*Гам 31
*Гам 32
*Гам 33
*Гам 34
*Гам 35
*Гам 36
*Гам 37
*Гам 38
*Гам 39
*Гам 40
*Гам 41*Гам 42
*Гам 43
*Гам 44
*Гам 45
*Гам 46
*Гам 47
*Гам 48
*Гам 49
*Гам 50
*Гам 51
*Гам 52
*Гам 53
*Гам 54
*Гам 55
*Гам 56
*Гам 57
*Гам 58
*Гам 59
*Гам 60
*Гам 61
*Гам 62
*Гам 63
*Гам 64
*Гам 65
*Гам 66
*Гам 67
*Гам 68
*Гам 69
*Гам 70a, Гам 70b и HD 100546
*Гам 71
*Гам 72
*Гам 73
*Гам 74
*Гам 75
*Гам 76
*Гам 77
*Гам 78
*Гам 79
*Гам 80
*Гам 81
*Гам 82
*Гам 83
*Гам 84
*Гам 85
3 Наводи
4 Поврзано
* RCW-каталог
* Шарплесов каталог
Барнардов каталог

Барнардов каталог (|Barnard Catalogue) — астрономски каталог на темни маглини изготвен од американскиот астроном Едвард Емерсон Барнард под полниот назив „Барнардов каталог на темните белези на небото“ (''Barnard Catalogue of Dark Markings in the Sky''). Маглините во тој каталог се нарекуваат „Барнардови тела“ или „Барнардови објекти“. Изданието од 1919 г. содржи 182 маглини, а посмртно објавеното издание од 1927 г. веќе опфаќало 369 маглини.
1 Поврзано
* Список на темни маглини
Евровизија 2021

Евровизија 2021 е 65. издание на Евровизија. Се одржа во Ротердам, Холандија на 18 мај, 20 мај и 22 мај 2021 г.
Победник беше Италија со песната “Zitti e buoni” од Måneskin.
Eurovision Song Contest Logo 2021.svg
Лого на Евровизија 2021
Интерпор

Меѓународното друштво за порозни материјали (познато и како Интерпор) е меѓународна, независна и непрофитна научна организација за истражувачи во полето на порозните материјали и сродните дисциплини. Друштвото е основано во 2008 година од страна на група научници од Германија, Норвешка, Соединетите Американски Држави, Франција и Холандија. Денес членовите на Интерпор потекнуваат од сите континенти, освен Антарктикот. Друштвото организира годишна научна конференција на различна локација секоја година. На конференцијата присуствуваат околу илјада учесници-истражувачи од академскиот, владиниот и приватниот сектор. Домаќин на четиринаесетата годишна научна конференција (Интерпор 2022) ќе биде Кинескиот нафтен универзитет (источна Кина) во Ќингдао, Кина.
Фудбалски натпревари Австрија - Македонија

Натпревари Австрија - Македонија
Вкупно натпревари, 3, Вкупно натпревари
Победи, 3, Порази
Нерешени, 0, Нерешени
Порази, 0, Победи
Дадени голови, 9, Примени голови
Примени голови, 3, Дадени голови
#, Дата, Локација, Домаќин, Резултат, Гостин, Натпреварување, Детали, Наводи
1., 10 јуни 2019, Скопје, 1 &ndash; 4, Квал. за ЕП 2020,
2., 16 ноември 2019, Виена, 2 &ndash; 1, Квал. за ЕП 2020,
3., 13 јуни 2021, Букурешт, 3 &ndash; 1, ЕП 2020, детали,
Готфрид Динст

Готфрид Динст (Базел, 9 септември 1919 - Берн, 1 јуни 1998 година) ― швајцарски фудбалски судија. Најмногу бил познат како судија на финалето на Светското првенство во фудбал во 1966 година.
Динст е еден од само четворицата луѓе кои двапати суделе во финалето на Купот на шампионите, што го сторил во 1961 и 1965 година, и еден од само двајца (другиот е Италијанецот Серџо Гонела) кој судел и на Европското првенство и на финалето на СП. Тој му судел на првичното финале на Европското првенство 1968, кое завршило нерешено 1: 1 меѓу Италија и Југославија. Финалето било преиграно два дена подоцна; суден од Шпанецот Хосе Марија Ортиз де Мендибил, Италијанците победиле со 2-0.
1 Наводи
Николај Латишев

Николај Гаврилович Латишев (|Николай Гаврилович Латышев; 22 ноември 1913 година - 18 февруари 1999 година) ― судија на финалето на Светското првенство во фудбал во 1962 година, одиграно во Сантјаго, помеѓу Бразил и Чехословачка.
Тој беше првиот судија од ФИФА од Советскиот Сојуз (од 1952 година), како и првиот Советски граѓанин назначен за судија на финалето на Светско првенство.
Пред судиската кариера, Латишев играл за ФК Електрозавод, Сталинец и Динамо Москва.
Фудбалски натпревари Македонија - Украина

Натпревари Македонија - Украина
Вкупно натпревари, 5, Вкупно натпревари
Победи, 1, Порази
Нерешени, 1, Нерешени
Порази, 3, Победи
Дадени голови, 2, Примени голови
Примени голови, 5, Дадени голови
#, Дата, Локација, Домаќин, Резултат, Гостин, Натпреварување, Детали, Наводи
1., 11 октомври 2003, Киев, 0 &ndash; 0, Пријателски натпревар
2., 31 март 2004, Скопје, 1 &ndash; 0, Пријателски натпревар
3., 12 октомври 2014, Лавов, 1 &ndash; 0, Квал. за ЕП 2016,
4., 9 октомври 2015, Скопје, 0 &ndash; 2, Квал. за ЕП 2016,
5., 17 јуни 2021, Букурешт, 2 &ndash; 1, ЕП 2020, детали,
Дарко Гавровски

Дарко Гавровски — промотор, хроничар, истражувач на историјата, етнологијата и дијалектологијата на Тетово. Роден е на година во , во старо градско семејство. Основно и средно образование завршил во Тетово, а дипломирал на Правниот факултет при Универзитетот „Св. Кирил и Методиј“ во Скопје.
Гавровски како истакнат локален хроничар кој од 1990-тите започнува со истражување на минатото на Tетово, има објавено две обемни енциклопедии и бројни написи на тема тетовското минато. Автор е на првата песна посветена на Тетово,а испеана на тетовски говор „Го љубим Тетоо“. Учествува во бројни документарни телевизиски емисии и репортажи посветени на Тетово. Сопственик е на единствениот веб-портрал „Тајните на Тетово“ посветен на Тетово, како и на најстарата и најбројна Фејсбук група за Тетово “Го љубим Тетоо“.
1 Научни трудови
1.1 Стручни енциклопедии
*2009 - Тетовски древности - Полог од праисторијата до 7 век н.е. со посебен осверт на тетовскиот крај * 2020 - Тетовскиот говор - Енциклопедиски речник и граматика на тетовскиот градски говор со етнолошки и историски осврти
1.2 Научни трудови во списанија и зборници
* 2019 - (зборник „Огледало“, бр. 12-23, октомври 2019 - стр. 77-82)
2 Останати проекти посветени на Тетово
* Од мај 2009 - Веб портал „ “ (посветен на тетовското минато, обичаи, знаменити личности, база на податоци со книги за Тетово, настани од Тетово и најголема база со над 1000 фотографии од старо Тетово * Од 16 јануари 2009 - Фејсбук група „“ (најстара и најголема група посветена на Тетово со мноштво ексклузивно објавени фотографии, видеа, историски податоци за Тетово) * На 19 ноември 2010 - објавена песната „“ (прва и единствена песна посветена на Тетово, а со текст на тетовски градски говор. Гавровски е автор на текстот, музиката и воедно ја изведува песната. Објавено на денот на ослободувањето на Тетово како роденденски подарок за градот) * Мноштво снимени документарни телевизиски репортажи за Тетово.* Мноштво напис за Тетово во пишани медиуми
Фердинанд Маршал

Фердинанд Маршал (19 февруари 1924 - 14 ноември 2006 година) ― австриски фудбалски судија.
1 Судиска кариера
Во 1953 година Маршал станал судија во австриското фудбалско првенство, а во 1967 година бил назначен за судија на ФИФА.
Маршал бил избран за судија на Светското првенство во фудбал 1970, каде што судел на натпревар од групната фаза помеѓу Бразил и Романија.
Во 1972 година, Маршал бил избран за судија на Европското првенство во фудбал 1972, каде го судел финалето помеѓу Западна Германија и Советскиот Сојуз.
Маршал се повлекол од судењето во 1974 година, откако судел 21 година во австриското највисоко натпреварување.
Иштван Жолт

Иштван Жолт (28 јуни 1921 година, Будимпешта &#x2013; 7 мај 1991 година) ― унгарски меѓународен фудбалски судија. Судел на турнирите на СП 1954, 1958 и 1966 година и на Олимписките игри во 1952, 1960, 1964 и 1968 година.
1 Поврзано
* hu: Zsolt István
Дигитален идентитет

Дигитален идентитет е информација за субјектите што ги користат компјутерските системи за да претставуваат надворешен агент. Тие агенти можат да биде личност, организација, апликација или уред. ISO / IEC 24760-1 го дефинира идентитетот како „збир на атрибути поврзани со ентитет“. Информациите содржани во дигитален идентитет овозможуваат проценка и автентикација на корисникот кој комуницира со деловен систем на Интернет, без вклучување на човечки оператори.
Дигиталните идентитети овозможуваат автоматизација на нашиот пристап до компјутерите и услугите што ги обезбедуваат и им овозможуваат на компјутерите да посредуваат во односите. Терминот „дигитален идентитет“ означува и одредени аспекти на граѓанскиот и личниот идентитет кои се резултат на широко распространетата употреба на идентитетските информации за претставување на луѓето во прифатлив и доверлив дигитален формат во компјутерските системи.
Дигиталниот идентитет во денешно време често се користи на тој начини преку кој се бараат податоци за лица зачувани во компјутерски систем, со цел да бидат поврзани со нивниот граѓански или национален идентитет. Понатаму, употребата на дигитални идентитети е толку широко распространета што многу дискусии се однесуваат на „дигиталниот идентитет“ како цела колекција на информации генерирани од онлајн активностите на една личност. Ова вклучува кориснички имиња и лозинки, активности и архива од пребарувањата на Интернет, датум на раѓање, социјално осигурување и историја од интернет купувања.
Кога дигиталниот идентитет содржи информации кои се јавно достапни и не се анонимни, другите можат да ги користат за откривање на граѓанскиот идентитет на таа личност. Во поширока смисла, дигиталниот идентитет е интернет верзија или аспект на социјалниот идентитет на една личност. Ова исто така може да се нарече и идентитет на Интернет. Со само-суверен идентитет (SSI) корисникот има средства за генерирање и контролирање на уникатни идентификатори, како и одреден објект за складирање на податоци за идентитет. Правните и социјалните ефекти на дигиталниот идентитет се комплексни и предизвикувачки. Сепак, тие едноставно се последица на зголемената употреба на компјутери и потребата да им се дадат на компјутерите информации што можат да се користат за идентификување на надворешни агенти.
NGC 3293

NGC 3293 — расеано ѕвездено јато во соѕвездието Кобилица, откриено од францускиот астроном Никола Луј де Лакај во 1751 г.
Содржи преку 100 ѕвезди посјајни од 14. величина во поле од 10 лачни минути, од кои најсјајни се сините суперџинови со привидна величина од 6,5 и 6,7. Има и пулсирачки црвен суперџин од 7. величина, наречен V361 Кобилица.
Вилијам Малан

Вилијам Џозеф Малан (30 март 1928 - 13 ноември 2018) ― шкотски фудбалски судија.
1 Судиска кариера
Во 1962 година, Малан станал судија во шкотската дивизија еден. Три години подоцна, тој бил назначен за судија на ФИФА.
Во 1972 година, Малан бил избран за судија на Европското фудбалско првенство 1972, каде што судел на полуфиналниот натпревар помеѓу Белгија и Западна Германија.
Подоцна истата година, Малан бил избран за судија на Летните олимписки игри во Западна Германија, каде што судел на два натпревари, и во Минхен: Унгарија - Бразил 2-2 (29 август) и СР (Западна) Германија - Германска Демократска Република 2-3 (8 септември).
Во 1973 година, Мулан се повлекол од судењето.
2 Смрт
Мулан почина на 13 ноември 2018 година во Единбург, Шкотска на 90-годишна возраст.
Руди Глекнер

Рудолф „Руди“ Глекнер (20 март 1929 година во Маркранштет - 25 јануари 1999 година во Маркранштет) ― првиот Германец што судел во фудбалско финале на Светското првенство во фудбал кога го раководел финалето на Светското првенство во фудбал 1970 помеѓу Бразил и Италија во градот Мексико.
Глекнер, од тогашна Источна Германија, имал долга меѓународна кариера, судејќи на Летните олимписки игри во Токио во 1964 година и исто така на натпреварите на Европското првенство во 1976 година. Тој го судел натпреварот помеѓу АДО Ден Хаг и Вест Хем Јунајтед во Купот на победниците на куповите во 1976 година. Тој морал да биде придружуван од полето за игра од 16 полицајци кога Велс и Југославија се сретнале во Нинин Парк, Кардиф во 1976 година, откако Велшаните реагирале бурно на некои од неговите одлуки.
Вкупно судел четири натпревари на две Олимписки игри и четири натпревари на две Светски првенства.
Награди на Европско првенство во фудбал

На крајот на секое европско првенство во фудбал, неколку награди се доделуваат на играчите и тимовите кои се разликувале од останатите, во различни аспекти на играта.
1 Награди
Во моментов има пет награди по турнирот и една доделена за време на турнирот: * играч на турнирот за најдобар играч, првпат награден во 1996 година ;
* Златна копачка (во моментов комерцијално именувана како адидас Златна копачка ) за најплоден голгетер;
** Сребрената чизма (моментално комерцијално именувана како адидас Сребрена чизма ) за втор најплоден стрелец на голови;
** бронзената чизма (моментално комерцијално именувана како адидас бронзена чизма ) за трет најплоден голгетер;
* Младиот играч на турнирот (моментално комерцијално се нарекува СОКАР Млад играч на турнирот ) за најдобар под 21 година на почетокот на календарската година, првпат доделен во 2016 година ;
* Наградата „ Човек на натпреварот “ за извонредни перформанси за време на секоја игра на турнирот, првпат доделена во 1996 година ;
* тимот на турнирот за најдобар комбиниран тим на играчи на турнирот.
2 Играч на турнирот
Наградата ''Играч на турнирот му се'' доделува на најдобриот играч на секое издание на Европското првенство на УЕФА од 1996 година .
УЕФА на својата веб-страница го објавил играчот на турнирите во 1984, 1988 и 1992 година . Победници биле Мишел Платини, Марко ван Бастен, односно Питер Шмајхел. Сепак, овие добитници се неофицијални.
Издание, Плеер
Англија 1996 година, Матијас Самер
Белгија и Холандија 2000 година, Зинедин Зидан
Португалија 2004 година, Теодорос Загоракис
Австрија и Швајцарија 2008 година, Чави
Полска и Украина 2012 година, Андрес Иниеста
Франција 2016 година, Антоан Гризман
Алергиски ринитис

Алергиски ринитис е воспаление на слузницата на носот кое се јавува како последица на прекумерна реакција на имунолошкиот систем на алергените од воздухот. Знаците и симптомите вклучуваат течење на носот или затнат нос, кивање, црвенило, чешање, и солзење на очите, и оток околу очите. Секретот од носот вообичаено е бистар. Симптомите се јавуваат до неколку минути по изложување на алергенот, и може да влијаат врз спиењето и способноста за работа и учење. Некои луѓе може да развијат симптоми само за време на одреден период од годината, како резултат на изложеноста на полен. Голем дел од пациентите со алергиски ринитис исто така имаат астма, алергиски конјуктивитис или атопичен дерматитис.
Алергискиот ринитис вообичаено е поттикнат од алергени од средината како што се полен, влакна од животни, прашина, или мувла. Генетските фактори и изложеноста од средината доведуваат до развој на алергии. Растењето на фарма и имањето на повеќе браќа и сестри го намалува овој ризик. Основниот механизам вклучува врзување на IgE антителата за алергенот, и последователно ослободување на инфламаторни супстанци од страна на маст клетките, како што е хистаминот. Дијагнозата вообичаено се заснова на симптомите комбинирано со кожен прик тест или крвни тестови за алерген-специфични IgE антитела. Резултатите од овие тестови може да бидат лажно позитивни. Симптомите на алергија наликуваат на оние на настинка; сепак, тие често траат и повеќе од две недели и типично не се јавува треска.
Изложеноста на животни рано во животот може да го намали ризикот од развој на овие специфични алергии. Неколку различни видови на лекови ги ублажуваат симптомите, меѓу кои се стероидите, антихистаминиците, како дифенхидрамин, кромолин натриум, и леукотриенските рецепторни антагонисти како монтелукаст. Често пати, со лекови нецелосно се контролираат симптомите, и тие може да имаат несакани ефекти. Изложувањето на поголеми и поголеми количини на алерген, познато како алергенска имунотерапија често е ефикасна. Алергенот може да биде даден како поткожна инјекција или таблета под јазик. Третманот обично трае три до пет години, по што користа може да биде пролонгирана.
Алергискиот ринитис е најзастапена алергија. Во западните земји, помеѓу 10 и 30% од луѓето се засегнати во текот на годината. Најчесто се јавува помеѓу дваесеттите и четириесеттите години од животот. Првиот точен опис го дал лекарот Разес во 10-от век. Во 1859, Чарлс Блекли го идентификувал поленот како причинител. Во 1906, точниот механизам бил определен од Клеменс фон Пирке.
Јохан Ејнар Бострем

Јохан Ејнар Бострем (9 октомври 1922 - 21 септември 1977) ― шведски фудбалски судија.
1 Судиска кариера
Во 1957 година, Бострем започнал да суди во Алсвенскан, првата шведска лига. Во 1960 година, тој бил назначен за судија на ФИФА.
Во 1972 година, Бострем бил избран за судија на Европското фудбалско првенство 1972, каде што го судел натпреварот за третото место помеѓу Белгија и Унгарија.
Бостром се пензионирал од судењето во 1972 година.